کاڵیی مەزن

دالیپ سینگ ڕانا یان کاڵیی مەزن (؛ لەدایکبووی ٢٧ی ئابی ١٩٧٢ لە ھیندستان) زۆرانبازی پیشەگەری ھیندی-ئەمریکییە، مۆدێل، ئەکتەر، زیاتر ناسراوە بەھۆی دەرکەوتنەکانی لە «WWE». ھەروەھا ئەو یەکەم ھیندییە کە پاڵەوانێتی کێشی قورس لە مێژووی WWE بردووەتەوە.

ڕانا ناوبانگێکی باشیی ھەبوو لە ساڵی (٢٠٠٦ بۆ ٢٠١٤) لە یارییەکانی WWE، کاتێک لەژێر ناوی کاڵیی مەزن دەردەکەوت. پێش ئەوەی کاڵی ببێتە یاریزانی پیشەگەر ئەوا وەک ئەفسەری پۆلیسی ویلایەتی پەنجاب کاری کردووە. ئەو لەچوار فیلمی ھۆلیوود، دوو فیلمی بۆلیوود لەگەڵ چەند بەرنامەیەکی تەلەفزیۆنیی دەرکەوتووە.

 ژیانی تایبەتی 
کاڵی لە خێزانێکی ھەژاری ھیندستان لەگوندی دیراینا، لە ویلایەتی ھیماچل پرادیش لەدایک بووە. ئەو یەکێک بووە لە حەوت خووشک و برای خێزانەکە ھەژارەکەی. لە ساڵی ١٩٩٣، دەستی کرد بەیاری لەشجوانی کە بەھرەیەکی زۆری لەو یارییە ھەبوو.

ڕانا پەیڕەوی ئایینی ھیندووئیزم دەکات،"The Great Khali- His real name is Dalip Singh Rana". nriinternet.com. ھەروەھا خۆی بەکەسێکی پابەندی زۆر بە ئایین دەزانێت."Great Khali Appreciates Iskon", Iskcon Mauritius, 16 March 2011, Archive بۆئەوەی ببێتە یاریزان ڕۆژانە دوو کاتژمێر ڕاھێنانی کێشی دەکرد، بۆ ئەوەی قەبارەیەکی ڕێکی ھەبێت، ڕۆژانە ڕێجیمی دەکرد، سیستمی ڕێجیمەکەی بەتەواوی دیار نەبوو بەھۆی ئەوەی لە ھەندێ چاوپێکەوتن ئاماژەی بەوەدەکرد کە تەنیا خواردنی سەوزە دەخوات لە ھەندێک چاوپێکەوتنیشدا وتوویەتی مریشک دەخوات.  لە ٢٠ی شوباتی ٢٠١٤، ھاوڵاتینامەی ئەمریکای وەرگرت.

 دەستپێکردنی ژیانی ناوداری 
کاڵی لە ساڵی ١٩٩٣ ھێشتا لە چیای «ھێمالایا» کاری دەکرد، لەو کاتەدا ھەوڵی دا کە ئیتر یاری بکات، دواتر چووە یاری لەشجوانی بەھرەیەکی زۆری لێھەبوو، پاشان تێبینی کرد کەسێک بەناوی بالیپ دەتوانێت یارمەتی بدات بۆ ئەوەی بچێتە ناو بەشی پۆلیس. دوای ئەوەی لە ھۆڵە لۆکاڵییەکانی ھیندستان مەشقی دەکرد، دواتر لە ساڵی ١٩٩٩ ھەڵبژێردرا بۆ ئەوەی بچێتە ویلایەتە یەکگرتووەکانی ئەمریکا لەوێ ڕاھێنان بکات.

 فیلمۆگرافی 
 فیلم 
ساڵناوڕۆڵ٢٠٠٥The Longest Yardتورلی٢٠٠٨Get Smartدالیپ٢٠١٠MacGruberتەگ فیلپس٢٠١٠Kushtiڕاماکریشنا٢٠١٠Ramaa: The Saviourڤالی٢٠١٢HOUBA! On the Trail of the Marsupilamiبۆلۆ

 تەلەڤیزیۆن 
ساڵناوڕۆڵتێبینی٢٠١٠Bigg Bossوەک خۆیدووەم، وەرزی چوار"Why The Great Khali is looking forward to Bigg Boss" Rediff, 15 October 2010٢٠١١Outsourcedفانتاسی ڕاجیڤوەرزی، ئەڵقەی ١٨٢٠١٢Pair of KingsAtog the Giantئەڵقەی: "Fight School"Medalis, Kara A. (16 April 2011) The Great Khali on "Pair of Kings". WWE

 سەرچاوەکان 

 بەستەرە دەرەکییەکان 



پۆل:لەدایکبووانی ١٩٧٢
پۆل:ھیندییە ھیندۆسەکان
پۆل:ئەکتەرانی پیاوی فیلمی ھیندی
پۆل:زیندووان
پۆل:ئەکتەرە کوڕە ھیندییەکانی سەدەی ٢١ەم
پۆل:زۆرانبازە پیشەگەرە ئەمریکییەکان
پۆل:ئەکتەرە پیاوەکان لە سینەمای ھیندی
پۆل:ھاووڵاتییە سروشتییەکانی ویلایەتە یەکگرتووەکانی ئەمریکا
پۆل:ئەکتەرەکانی پیاوی ئەمریکیی سەدەی ٢١ەم